**Maarendilepingu nr 3-6.9/2019/46 ülevõtmise kokkulepe**

Käesoleva maarendilepingu nr 3-6.9/2019/46 ülevõtmise kokkuleppe on sõlminud

Mittetulundusühing Looduslikud niidud, edaspidi senine rentnik, keda esindab juhatuse liige Mart Maastik ja

OÜ Lümanda Lihaveis, edaspidi uus rentnik, keda esindab juhatuse liige Mart Maastik. Rendileandjat, senist rentnikku ja uut rentnikku on järgnevalt ühiselt tähistatud sõnaga „pooled“.

**1.** Pooled on leppinud kokku, et rendileandja nõusolekul annab senine rentnik uuele rentnikule üle maarendilepingus nr 3-6.9/2019/46 sätestatud rentniku õigused ja kohustused. Alates käesoleva kokkuleppe jõustumisest on maarendilepingu nr 3-6.9/2019/46 järgseks rentnikuks uus rentnik.

**2.** Rendileandja kinnitab, et tal ei ole senise rentniku vastu nõudeid ega pretensioone seonduvalt maarendilepingu nr 3-6.9/2019/46 täitmisega.

**3.** Senine rentnik kinnitab, et tal ei ole rendileandja vastu nõudeid ega pretensioone seonduvalt maarendilepinguga nr 3-6.9/2019/46.

**4.** Uus rentnik kinnitab, et

**4.1.** ta on põhjalikult tutvunud maarendilepinguga nr 3-6.9/2019/46 ja on teadlik selles sätestatud tingimustest,

**4.2.** ta on tutvunud Kihelkonna metskond 803 maaüksusega, on teadlik, kuidas senine rentnik on maarendilepingut nr 3-6.9/2019/46 täitnud ja tal ei ole senise rentniku vastu seonduvalt kõnealuse lepingu täitmisega mingisuguseid nõudeid ega pretensiooni,

**4.3.** tal on olemas suutlikkus ja pädevus maarendilepingu nr 3-6.9/2019/46 nõuetekohaseks täitmiseks.

**5.** Käesoleva kokkuleppega ei muudeta maarendilepingu nr 3-6.9/2019/46 muid tingimusi.

**6.** Käesolev kokkulepe jõustub alates hetkest, kui pooled selle digitaalsel allkirjastavad.

**7.** Käesolev kokkulepe on koostatud elektroonilises vormis ning seda saab muuta üksnes kas elektroonilises või kirjalikus vormis.

Mart Maastik

MTÜ Looduslikud niidud ja OÜ Lümanda Lihaveis juhatuse liige

*Allkirjastatud digitaalselt*